इउ पि पि एल हानजाया बे खेबाव देरहाखासिगोन गिनांगौ गैला होननानैबो प्रमद बर’आ बुंथियो। बिथाङा खौरांगिरिफोरनि‌ सिगाङाव फैबाय थानाय बिसायख’थियाव इउ‌पि इउ पि पि हानजाया बांसिन मासि लानानै देरहानाया रोखा जाबाय होननानै बुङो आरो दासान्दै इउ पि पि एल हानजाया जेबो गिनो गोनां गैला होननानैबो फोरमायथियो।बिनि अनगायैबो सेल्फ हेल्प हानजानो 25 रोजायै रां इउ पि पि हानजाया माबोरै रायजोफोरनो होनो हागोन होन्नानै अनजालि दैमारिआ सोंनायनि फिननायाव प्रमद बर’आ अनजालि प्रभा दैमारीखौ राजखान्थिनि बाथ्राखौ बुजियाखै होननानै फोरमायो। लोगोसे पृथ्बीराज नारायन देब मेचखौ जौ लोंनायनि आरो जेबो थिरांथा गैया बालानो दोलोनि बेरेखा खामानि मावनायनि थाखाय इउ पि पि एल दोलोनिफ्राय एरख’नाय जादों होननानै बुंथियो। खुलायै जौ लोंग्रा बिदि मानसिखौ इउ पि पि एल हानजानो नाङा होनना फोरमायो। बिनि अनगायैबो बि टि सिनि बायजोआव थानाय बर’फोरनो कसारि अवेलफेयार काउन्सिलनि बिलखौ एसिम्ब्लिआव दैखांनो गोनांखौ आसामनि मन्थ्रि चन्दन ब्रह्मआ होबथाना दोन्दों होनना फोरमायो। बि टि आरनि बायजोआव थानाय बर’फोरनि जौगानायनि थाखाय मोननो गोनां बे बर’ कसारि अवेलफेयार काउन्सिलखौ होबथानानै दोननायनि थाखाय दुखु मोननाय फोरमायो । बेखौ थाबैनो मावफुंनानै होनायनि थाखाय खामानि मावगोन होनानै फोरमायथियो।